Publication: Magyar Közlöny
Issue: MK-1999-122 (Year: 1999, Number: 122)
Era: 1990-2004
Section: A szakképzési hozzájárulásról és a szakképzés fejlesztésének támogatásáról szóló 1996. évi LXXVII. törvény
Paragraph Index: 804

(1) Az R. 3. §-ának (4) bekezdése helyébe az alábbi rendelkezés lép: „(4) Az Szht. 9. § (2) bekezdése szerinti negyedéves visszatérítési igényt az a hozzájárulásra kötelezett nyújthatja be, akinek az igazolt visszatérítési igénye adott negyedévben, az év elejétől számítva az 50 000 Ft-ot eléri. Az ennél kisebb visszatérítési igény az éves bevallásban érvényesíthető. Az a hozzájárulásra kötelezett, aki többletköltség visszatérítését az Szht. 9. §-ának (2) bekezdése alapján negyedévente kívánja érvényesíteni, az első három negyedévben felmerült igényét a 2. § (6) bekezdése szerinti éves bevallási nyomtatvánnyal egyidejűleg közzétett „Adatlap a Munkaerőpiaci Alap Szakképzési Alaprészéből tényleges költség alapján történő visszaigénylés évközi folyósításához” című nyomtatványon nyújthatja be a negyedév lezárását követő hó huszadik napjától. A negyedik negyedévi igénylés az éves bevallás részeként érvényesíthető.”

Source: https://magyarkozlony.hu/hivatalos-lapok/bc63daba89a1028c538293cf334be900981f5d20/dokumentumok/4535438cdf50666c48b47a1688b6aaed7a223fa5/letoltes